Bestyrelsens beretning for året 2013

Så er endnu er år vel overstået i vores grundejerforening, og der var en del ændring i vores bestyrelse. Ved generalforsamlingen stoppede Finn som formand og Morten som sekretær, dog står han fortsat for vores hjemmeside. Bestyrelsen var kun lige tråd sammen da Frank ønskede at stoppe og vi fik lov at ¨låne¨ Orla frem til næste generalforsamling.

I året som er gået har vi fået afklaret ejerskabet af det stykke jord som er mellem vores p-pladser og Rødstens Alle. Stykket tilhørte grundejerforeningen, men asfalten og snerydningen har været varetaget af Solrød kommune. Kommunen ønskede at få rettet det, så vi enten overtog vedligeholdelsen af asfalten samt snerydning eller Solrød overtog ejerskabet. Det tog vi op i bestyrelsen og indkaldte til ekstra ordinær generalforsamling. Ved denne ekstra ordinære generalforsamling blev det vedtaget at overdrage asfalten til Solrød kommune, men at beholde græsarealet.

Der er et ønske fra en del beboere om at græsarealet omdannes til armerede ekstra p-pladser.

Ved begge arbejdsdage i maj, og september var der pænt fremmøde. Der blev ordet en del bede, skure og lign. Det er tanken at alle bedene rundt i vores grundejerforening skal startes forfra så der vil være minimal vedligeholdelse og vi så kan lave nye tiltag i foreningen. Det tager dog sin tid og det ville være skønt at se endnu flere ude til vores arb.dage.

Håber at se rigtig mange til vores arbejdsdag 4. maj 2014. Indkaldelse kommer når den nye bestyrelse er tråd sammen efter generalforsamlingen.

Storskraldsordningen har forsøgsmæssigt været rykket til søndag efter vores samarbejde med kommunen og renovationen var tæt på at ophøre, pga. manglende forståelse for sortering af storskrald fra nogen få beboere. Det ser ud som om denne ændring har minimeret klagerene fra renovationen så derfor fortsætter ordningen.

Tiderne for storskrald står i den husstandsopdelte brochure, og som noget nyt kan der også hentes en app (hedder AFFALDSPORTAL). Den er supergod og kan klart anbefales. Den giver svar på sortering af storskrald og sender sms når det er tid for storskrald.

Containerordningen fortsætter i 2014. Kommunen sætter en container til rådighed kun for **BRANDBART affald**. Datoer vil offentliggøres på vores hjemmeside.

Der er fortsat en del kørsel på vores brandveje med dertil nedlagte bomme som så ikke lukkes igen. Det er ikke i orden og det skal understreges at kørsel på brandvejen skal begrænses til det minimale. D.v.s. ikke til parkering for besøgende, transport af indkøb, børn og lign.

Vi arbejder på at få udskiftet de bomme som er i stykker.

Husk vi er på facebook **like** den og følg med i, hvad der sker i din grundejerforening.

Vores hjemmeside <http://www.ørnesædet-afd2.dk> er løbende under udvikling og hvis der er ønsker til forbedringer på denne vil vi som bestyrelse meget gerne tage det op til overvejelse.

Ligeledes hvis der er ønsker til forbedring af vores fællesarealer, så skriv til bestyrelsen eller kom forbi en fra bestyrelsen. Kom med dine ønsker, så kan vi tage det med til næste arb.dag. Husk også selv at møde op!

Formanden vil gerne til sidst takke bestyrelsen og foreningens medlemmer for det kæmpe arbejde, der bliver lagt i de forskellige projekter og håber på et super 2014.

Tak for et godt 2013.

Bestyrelsen